en en en en fr de da id en nb da da en da en da da da en en da en da en en
Centuries amok - Svanholm Cricketklub
Søndag d. 10. maj 2009 kl. 12:09 af Svanholm CC
Det hagler ned med centuries i denne sæsonåbning. Det er næsten for godt til at være sandt. I den første spilleweekend for en uge siden kom tre centuries (Scott O Brian, Taha Ahmed og Hamid Shah) og i denne weekend blev der scoret to mere - altså fem i alt. I et helt normalt år kommer der måske et par centuries.
Det var igen Hamid Shah, der imponerede med 154 not out mod Danmarks formentlig næstbedste juniorhold Ishøj. Dagen efter fortsatte James Moniz løjerne med at score sit første century for Svanholm med 119x mod KB i en pokalkvartfinale. I den kamp lavede Hamid Shah i øvrigt 31 point not out.
Så Shah har på tre kampe scoret 294 point uden at miste sit gærde - det er mere end de fleste scorer på en sæson. Han har i vinters været 14 dage på et indisk eliteakademi og det har tydeligvis gjort ham godt.
Pokalsemifinalen spilles Store Bededag på Svanholm Park. Arvefjernderne Svanholm og Glostrup mødes. I Jylland står semifinalen mellem Esbjerg og Skanderborg.
Juniorkampen mod KB var en virkelig sejpiner. Hamid Shah førte an sammen med Zameer Khan (42) og Hassan Rashid (28), så vi endte med 272. Alligevel blev sejren kun på 43 point, da vor kastning var nærmest rædselsfuld dårlig og blandt andet producerede 54 ekstra, hvoraf langt de fleste var udenom.
James Moniz boltrede sig i popkalkvartinalen mod KB og deres ikke særlig ekvilibristiske markspillere og lavede 119x ud af 252/7. Han blev bistået af Thomas Hansen (42) og af Hamid Shah (31x) - der var han igen.
Sair Anjum imponerede med 5 gærder for 23 ud af KB`s 115 all out på 25 overe. Han ligner virkelig den fastbowler, vi ikke har skabt i mange år